Στον Τύρναβο (1.000 περίπου σπίτια στις αρχές του 19ου αιώνα) υφαίνονταν μεταξωτά και βαμβακερά υφάσματα. Σημαντικό μέρος του νήματος προερχόταν από τα γύρω χωριά, όπου το έκλωθαν οι γυναίκες. Για διάφορους λόγους αυτή η βιοτεχνία θα παρακμάσει. H φοβερή επιδημία πανώλης του 1812 - 1816 ήταν ο θάνατός της. Στην Αγιά υπήρχαν 100 περίπου εργαστήρια. Από τις άλλες βιοτεχνίες απλά θα αναφέρουμε αυτές της βυρσοδεψίας, της ναυπηγικής (στην Ύδρα, Σπέτσες, Γαλαξίδι κ.ά.) και της σαπωνοποιείας (κυρίως στην Κρήτη).